סילבסטר סטאלון

מייקל סילבסטר גרדנציו "סליי" סטאלון (באנגלית: Michael Sylvester Gardenzio "Sly" Stallone; נולד ב-6 ביולי 1946) הוא שחקן, במאי, תסריטאי ומפיק אמריקאי סיציליאני. מועמד לשלושה פרסי אוסקר וזוכה פרס גלובוס הזהב. עיקר תהילתו באה לו מסדרות סרטי הפעולה "רוקי" ו"רמבו", שבהן גילם את הגיבור - מתאגרף וחייל קומנדו, בהתאמה. שייך לדור גיבורי הפעולה בקולנוע שהופיעו ברבים מלהיטי המסך של שנות ה-80 וה-90.

 ביוגרפיה 
סטאלון נולד בניו יורק שבארצות הברית למשפחה נוצרית-קתולית בעיקרה ממוצא איטלקי (אביו), וממוצא צרפתי ומזרח אירופאי (אמו). לידתו הייתה קשה ועל כן הרופא המיילד השתמש במלקחיים, בהם פגע בשוגג בחלק מהעצבים שבפניו, פגיעה זו מקנה לו את ארשת פניו הייחודית. הוא הוטבל כקתולי, וגדל במרילנד. אביו פרנק סטאלון האב היה ספר ובעל סלון יופי, ואמו ג'קי סטאלון (לבית לייבופיש) הייתה אסטרולוגית ורקדנית. מצד אביה הייתה ממוצא יהודי. סבה וסבתה היו יהודים שהיגרו לארצות הברית מאודסה. עקב היותו בעל תסמונת פלטפוס, נשלח סטאלון בגיל ארבע, על ידי אימו, לבית ספר לריקודי סטפס. לאחר מכן, אביו העביר את משפחתו לוושינגטון די.סי. שם הוא פתח בית ספר לקוסמטיקה וטיפוח, בעוד אמו פתחה שם אולם התעמלות לנשים. אחיו הוא פרנק סטאלון , מוזיקאי ושחקן שהתפרסם בעיקר מסרטיו של סטאלון, ובין השאר חיבר את הפסקולים בסרטים "רוקי 3", "רמבו 2" ו"להישאר בחיים".

כשהיה סטאלון בן תשע התגרשו הוריו. לאחר שנתיים נישאה אמו בשנית לאנתוני פיליטי והביאה עמו ילד. לאחר כשלושה עשורים נישאה בשלישית לסטיבן לוין. אביו נישא לאחר מכן לעוד שלוש נשים, מהן יש לסטאלון עוד שלושה אחים-למחצה.

בגיל 16 קיבל סטאלון ציונים נמוכים בבית הספר, ואמו השיגה לו עבודת קיץ בסלון יופי. הוא למד בתיכון לינקולן בפילדלפיה, ובאקדמיה הצבאית שרלוט הול במרילנד. אחריהם, למד במכללת מיאמי-דייד ולאחר מכן באוניברסיטת מיאמי.

 קריירה 
סילבסטר סטאלון למד משחק באוניברסיטת מיאמי, ואז חזר לניו יורק והופיע בכמה מחזות ב"אוף ברודוויי". תפקידיו הקולנועיים הראשונים היו זניחים למדי, וכללו אף הופעה בסרט פורנו רך בשכר של 200 דולר.

לאחר שלא הצליח לקבל תפקידים רציניים הוא התחיל בקידום תסריט אשר הופק לסרט "רוקי" (1976). סרט שאת תסריטו כתב מתוך תקווה להיות גם הכוכב הראשי אשר התגשמה עבורו. הסרט היה מועמד לעשרה פרסי אוסקר וזכה בשלושה. באותה תקופה המשיך לככב בסרטים מצליחים אבל יחסית נשכחים כגון "קרב הדרכים 2000", "פ.י.ס.ט", "סמטת גן עדן" (סרטו הראשון כבמאי) ו"הבריחה לניצחון". לסטאלון היו שתי מועמדויות אינדיבידואליות על השחקן הראשי והתסריט. לאחר מכן יצאו חמישה סרטי המשך. בסרט החמישי בסדרה הבמאי ג'ון ג' אווילדסן רצה שרוקי ימות, אך המפיקים לא אישרו את זה ולכן, לדעתו, הסרט נכשל.

בתחילת דרכו מספר סרטים נוספים שבהם היה שותף סטאלון הצליחו, כמו סדרת סרטי "רמבו", "טנגו וקאש". ביים את סרט ההמשך ל"שיגעון המוזיקה", "להישאר בחיים" לצדו של ג'ון טרבולטה שנכשל וזכה לביקורות רעות. הוא כיכב בסרט הפעולה "קוברה" משנת 1986 בהפקתם של מנחם גולן ויורם גלובוס שגם נכשל מבחינה ביקורתית. שנה לאחר מכן כיכב בסרטו של הבמאי מנחם גולן, "מעבר לשיא", שלא הצליח בקופות, אך עם השנים הפך לסרט קאלט של סטלון. ב-1989 שיחק בסרט " נעול", שזכה לביקורות טובות. בשנות ה-90 עשה שני סרטי קומדיה, "עצור! או שאמא שלי יורה", "אוסקר! אל תיגע בבת שלי" שנכשלו ברציפות. לאחר מכן חזר לסרטי פעולה, "סחרור מסוכן", "איש ההרס" ו"המומחה" שהצליחו בקופות והחזירו את סטאלון לשורת השחקנים הגדולים. לאחר מכן הגיעה דעיכה נוספת בקריירה שלו בשל סרטים כושלים כמו "השופט דרד" ומתנקשים", אף על פי שהצליח להתאושש מבחינה ביקורתית בסרטים כמו "קופלנד" ו"עבודת נמלים" שגם די הצליחו בקופות.

בעשור הראשון של המאה ה-21, סטאלון שוב נפל לדעיכה צורבת אחרי מספר כישלונות שהם "במעגל הנקמה", "מסלול מסוכן", ו"טיהור מוחלט" שהביא לו פרס ראזי. לעומת זאת הצליח להשיב הצלחה עם הסרט "ספיי קידס 3: סוף המשחק" של רוברט רודריגז. במשך שלוש שנים הוא שיחק תפקידים קטנים בסרטים עם הפצה מוגבלת, רק ב-2006 החליט לעשות קאמבק והחזיר את שני הגיבורים שלו, "רוקי" ו"רמבו", הסרט השישי של רוקי היה להיט בקופות וזכה לביקורת חיובית מאוד, ולעומת זאת "רמבו 4" שגם הצליח בקופות קיבל ביקורת מעורבת. סטאלון קיבל אות כבוד על פועלו הקולנועי בפסטיבל ונציה 2009. סטאלון קיבל אות כבוד נוסף בפסטיבל הסרטים לוס אנג'לס 2010. באותה שנה שיחק ואף כתב חלק מתסריט סרט הפעולה "בלתי נשכחים", הסרט זכה להצלחה קופתית גדולה וגרף יותר מ-270 מיליון דולר. סרט ההמשך שיצא ב-2012 גרף כ-312 מיליון דולר. שני הסרטים הופקו על ידי המפיק הישראלי אבי לרנר. באוקטובר 2013 יצא לאקרנים סרטו "תוכנית בריחה", בו הוא משחק לצד ארנולד שוורצנגר. סרט המשך נוסף לסדרת "בלתי נשכחים" יצא ב-2014.

ב-2015 הופיע בסרט "קריד", סרט ספין אוף לסדרת "רוקי" בו שב לתפקיד רוקי בלבואה, וזכה בפרס גלובוס הזהב לשחקן המשנה על הופעתו. סטאלון קיבל מועמדות גם לפרס אוסקר באותה קטגוריה על תפקידו בסרט.

ב-2020 דיבב סטאלון במשחק הלחימה Mortal Kombat 11 Ultimate את דמותו של החייל Rambo, דמות אורחת המבוססת על סדרת הסרטים בגילומו.

משנת 2022 משחק בסדרה טולסה קינג בתפקיד דווייט "הגנרל" מנפרדי.

בשנת 2022 כיכב סטאלון לראשונה בסדרת טלוויזיה חדשה בתפקיד ראשי - "המלך של טולסה". הסדרה זכתה לשבחים, ובמועמדות לפרס אמי, ובנוסף היה סטאלון מועמד לשחקן הטוב ביותר במפעל "2023 Awards". בסוף שנת 2023 החלו הצילומים לעונה השנייה.

בשנת 2025 הפיק וכתב את התסריט לסרטו של דייוויד אייר, "A Working Man" המבוסס על הרומן באותו שם של צ'אק דיקסון מ-2014.

 חיים אישיים 
סטאלון נישא לראשונה לסשה צ'אק, ולהם שני בנים, סייג' סטאלון, שניסה להשתלב בעולם המשחק, ואף שיחק לצד אביו בסרט "רוקי 5" משנת 1990 ונפטר ביולי 2012 ממנת יתר של משככי כאבים במרשם, וסרג'יו, שאובחן כאוטיסט. נישואיו השניים היו עם השחקנית ברידג'יט נילסן, ללא ילדים. בשנת 1997 נישא בפעם השלישית, לג'ניפר פלאבין, ולהם שלוש בנות.

ב-17 באוגוסט 2006, במהלך מלחמת לבנון השנייה, הופיעה מודעה על עמוד שלם בעיתון ה"לוס אנג'לס טיימס" בה הוא היה חתום על גינוי מפורט נגד הטרור שגורמים ארגוני החמאס והחזבאללה, והובעה בה תמיכה גם באזרחים התמימים שנפגעו בישראל ובלבנון.

סטאלון הוא רפובליקני ותומך נלהב של המפלגה. בין השאר תמך במועמדים מטעמה: ריק סנטורום וג'ון מקיין. הוא אף שיבח את דונלד טראמפ בקמפיין הבחירות שלו, אך לא תמך בו באופן רשמי.

פילמוגרפיה נבחרת
קולנוע

 טלוויזיה 

פרסים בולטים
שמאל|ממוזער|230px|כוכבו של סטאלון בשדרת הכוכבים של הוליווד
 פרסים ומועמדויות עיקרייםפרסשנהסרטקטגוריהתוצאה פרס אוסקר 1977 רוקי השחקן הטוב ביותר  התסריט המקורי הטוב ביותר  2016 קריד שחקן המשנה הטוב היותר  פרס גלובוס הזהב 1977 רוקי השחקן הטוב ביותר  התסריט המקורי הטוב ביותר  2016 קריד שחקן המשנה הטוב ביותר  פרס באפט"א 1978 רוקי השחקן הטוב ביותר  התסריט הטוב ביותר  פרס האקדמיה האמריקאית למדע בדיוני, פנטזיה ואימה 1997 - פרס מפעל חיים פרס פטל הזהב1985ריינסטוןהשחקן הגרוע ביותרהתסריט הגרוע ביותר (עם פיל אלדן רובינסון)1986רמבו: משחק הדמים 2השחקן הגרוע ביותררוקי 4הבמאי הגרוע ביותרהתסריט הגרוע ביותר (עם ג'יימס קמרון וקווין ג'ר)רמבו: משחק הדמים 21987קוברההשחקן הגרוע ביותרהתסריט הגרוע ביותר1988מעבר לשיאהשחקן הגרוע ביותר1989רמבו 3התסריט הגרוע ביותר (עם שלדון לטיץ')1990נעולהשחקן הגרוע ביותרטנגו וקאשקוברה, נעול, מעבר לשיא, רמבו: משחק הדמים 2, רמבו 3, רוקי 4, ריינסטון, טנגו וקאשהשחקן הגרוע של העשור1991רוקי 5השחקן הגרוע ביותרהתסריט הגרוע ביותר1992אוסקר! אל תיגע בבת שליהשחקן הגרוע ביותר1993עצור! או שאמא שלי יורה1994סחרור מסוכןהתסריט הגרוע ביותר (עם מייקל פרנס)1995המומחההשחקן הגרוע ביותרהזוג הגרוע ביותר על המסך (עם שרון סטון; תיקו עם טום קרוז ובראד פיט על "ראיון עם הערפד")1996מתנקשיםהשחקן הגרוע ביותרהשופט דרד1997לכודים1999לשרוף את הוליוודשחקן המשנה הגרוע ביותר2000 -השחקן הגרוע ביותר של המאה2001במעגל הנקמההשחקן הגרוע ביותר2002מסלול מסוכןשחקן המשנה הגרוע ביותרהתסריט הגרוע ביותר (עם יאן סקרנטני וניל טבצ'ניק)2004ספיי קידס 3: סוף המשחקשחקן המשנה הגרוע ביותר2011בלתי נשכחיםהבמאי הגרוע ביותר2014כדור בראשהשחקן הגרוע ביותרתוכנית בריחהסוגרים חשבון2016–פרס הגאולה של פטל הזהב2020רמבו 5 - המשחק האחרוןהשחקן הגרוע ביותרשילוב המסך הגרוע ביותרהתסריט הגרוע ביותר (עם מתיו סירולניק)2023סמאריטןהשחקן הגרוע ביותר2024בלתי נשכחים 4שחקן המשנה הגרוע ביותר

ראו גם
 היריבות בין שוורצנגר לסטאלון

קישורים חיצוניים



 סילבסטר סטאלון, באתר סרטים
  "רוקי: מסרטי הספורט המשפיעים ביותר": פודקאסט להאזנה של תוכנית הרדיו "פסטיבל כאן", בהגשת דני מוג'ה ויונתן גת








 הערות שוליים 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:בוגרי אוניברסיטת מיאמי
קטגוריה:במאי קולנוע אמריקאים
קטגוריה:שחקני קולנוע וטלוויזיה אמריקאים
קטגוריה:תסריטאי קולנוע אמריקאים
קטגוריה:זוכי פרס פטל הזהב: שחקנים
קטגוריה:זוכי פרס פטל הזהב: במאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס איגוד מבקרי הקולנוע האמריקאי לשחקן המשנה הטוב ביותר
קטגוריה:אמריקאים ממוצא איטלקי
קטגוריה:אמריקאים ממוצא צרפתי
קטגוריה:זוכי פרס מרכז קנדי
קטגוריה:אמריקאים שנולדו ב-1946